કપિલ શર્માનું ટવિટ તેમના માટે મુસીબત બનતું દેખાઈ રહ્યું છે . હાલમાં જ કપિલ શર્માના સેટ પર બેન્જો ફિલ્મનું પ્રોમોશન કરવા માટે રિતેશ દેશમુખ અને નરગીસ ફખરી આવવાના હતા પરંતુ તેનું શૂટિંગ થઇ ના શક્યું . કારણકે સેટ પર કપિલ શર્મા જ હાજર ના હતા . હાલમાં જ ખબર આવી છે કે કપિલ શર્મા પોતાનું શૂટિંગ અને ઘર છોડીને 5 સ્ટાર હોટેલમાં શિફ્ટ થઇ ગયા છે . એટલા માટે કે તેઓ વિવાદોથી દૂર રહી શકે . કપિલ શર્માએ હોટેલના સ્ટાફને પણ જણાવી દીધું છે કે તેની માહિતી તેઓ કોઈને પણ ના આપે . મળતી માહિતી મુજબ કપિલ શર્માને અંદાજો છે કે તેમનું એક ટવિટ તેમના માટે વધારે મુસીબત ઉભી કરી શકે છે . કપિલને ખબર છે કે તેમના વિરુદ્ધ રાજનીતિક વિવાદ વધી શકે છે . તેને સેટ અને ઘરની બહાર વિરોધ પ્રદર્શન પણ થઇ શકે છે . આ બધા જ વિવાદથી બચવા માટે તેઓ સેટ અને ઘર છોડીને એક હોટેલમાં શિફ્ટ થઇ ગયા છે . બીએમસી અધિકારીઓ પર લાંચનો આરોપ લગાવતા કપિલ શર્માની મુસીબતો વધી રહી છે . બીએમસી ના સબ એન્જીનીયર અભય જગતાપએ કપિલ શર્મા વિરુદ્ધ પોલીસ સ્ટેશનમાં કેસ નોંધાવ્યો છે . આપણે જણાવી દઈએ કે કપિલ શર્મા અને બીએમસી વચ્ચે આ આરોપો એટલા માટે ચાલી રહ્યા છે કે શુક્રવારે કપિલ શર્માએ ગુસ્સે થઇ ને એક ટવિટ કરી હતી . જેમાં તેમને નરેન્દ્ર મોદીને પણ ટેગ કર્યા હતા . જેમાં લખ્યું હતું કે છેલ્લા 5 વર્ષથી હું 15 કરોડ રૂપિયા ઇન્કમ ટેક્સ ભરું છું . તેમ છતાં મારે ઑફિસ ખોલવા માટે બીએમસીને 5 લાખની લાંચ આપવી પડશે ?